Dan id-dokument fih l-informazzjoni dwar il-prodott approvata għall-Twinrix Adult, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/000112/WS2594/G) qed jiġu immarkati.
 
Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/twinrix-adult























ANNESS I 

SOMMARJU TAL-KARATTERISTIĊI TAL-PRODOTT 

1.	ISEM IL-PRODOTT MEDIĊINALI 

Twinrix Adult, suspensjoni għall-injezzjoni f’siringa mimlija għal-lest
Vaċċin (adsorbit) tal-epatite A (inattivat) u epatite B (rDNA) (HAB).


2.	GĦAMLA KWALITATTIVA  U KWANTITATTIVA 

doża waħda (1 millilitru) fiha:

Virus tal-epatite A (inattivat)1,2	720 ELISA Unit
Antiġen tas-superfiċje ta’ l-epatite B3,4	20 mikrogrammi

1Manifatturat fuq ċelluli umani tat-tip diploid (MRC-5)
2Adsorbit fuq aluminium hydroxide idratat	0.05 milligrammi A13+
3Manifatturat fuq ċelluli tal-ħmira (Saccharomyces cerevisiae) b’teknoloġija rikombinanti tad-DNA
4Adsorbit fuq aluminium phosphate	0.4 milligrammi A13+

Il-vaċċin jista’ jkun fih traċċi ta’ neomycin li jintuża waqt il-proċess ta’ manifattura (ara sezzjoni 4.3).

Għal-lista kompluta ta’ eċċipjenti, ara sezzjoni 6.1.


3.	GħAMLA FARMAċeWTIKA 

Suspensjoni għall-injezzjoni
Is-suspensjoni hija bajda u mdardra.


4.	TAGħRIF KLINIKU 

4.1	Indikazzjonijiet terapewtiċi 

Twinrix Adult huwa indikat għall-użu f’adulti u adoloxxenti ta minn 16 il-sena il-fuq li ma jkollhomx l-immunita’ relevanti u li huma fir-riskju ta’ infezzjoni mill-epatite A kif ukoll mill-epatite B.

4.2	Pożoloġija u metodu ta’ kif għandu jingħata 

Pożoloġija 

- Doża

Doża ta’1.0 millilitru hija rakkomandata għal Adulti u adoloxxenti ta’ l-fuq minn 16 il-sena.

- Skeda ta’ tilqim primarju

Il-kors primarju bażiku ta’ tilqim  bi Twinrix Adult jikkonsisti fi tliet dożi, ta’ l-ewwel amministrat fid-data mixtieqa, it-tieni, xahar wara u t-tielet sitt xhur wara l-ewwel doża. 

F’każijiet speċjali fl-adulti, meta qieghed jiġi ppjanat xi vjaġġar fi żmien xahar jew aktar mill-bidu tal- kors tal-vaċċinazzjoni, iżda fejn ma hemmx żmien biżżejjed sabiex tinżamm l-iskeda bażika ta’ 0,1,6 xhur tiġi kompluta, tista tingħata skeda ta’tliet injezzjonijiet għal ġol-muskoli fi żmien  0, 7 u 21 ġurnata. Meta tiġi applikata din l-iskeda, ir-raba doża hija rakkommandata li tingħata tnax-il-xahar wara it-teħid ta’ l-ewwel doża.

L-iskeda rakkommandata għandha tinżamm. La darba jinbeda, l-kors primarju ta’ vaċċinazzjoni għandu jitkompla bl-istess vaċċin.

- Doża ta’ rinforz.

Hemm informazzjoni fuq il-persistenza tal-antikorp wara tilqima bi Twinrix Adult sa 20 sena wara t-tilqima (ara sezzjoni 5.1). Il-livelli tal-antikorpi anti-HBs u anti-HAV osservati wara kors primarju ta’ vaċċinazzjoni bil-vaċċin kombinat huma fl-istess saff ta’ dawk wara t-tilqima bil-vaċċini individwali. Gwidi ġenerali għal vaċċinazzjoni ta’ rinforz għalhekk jistgħu jittieħdu minn esperjenzi bil-vaċċini individwali.

Epatite B

Il-bżonn ta’ doża ta’ rinforz bil-vaċċin tal-epatite B f’individwi f’saħħithom li rċevew kors sħiħ ta’ vaċċin primarju għadu ma ġiex stabbilit; madanakollu wħud mill-programmi uffiċjali ta vaċċinazzjoni bħalissa jinkludu rakkomandazzjoni ta’ vaċċin ta’ doża ta’ rinforz tal-epatite B u dawn għandhom ikunu rispettati.

Għal xi wħud mill-kategoriji ta’ suġġetti jew pazjenti esposti għal HBV (eż. Emodijaliżi jew pazjenti immunokompromessi) għandha tittieħed attitudni ta’ prekawzjoni sabiex tiżgura livell ta’ antikorpi  10 IU/1.

Epatite A

Għadu ma ġiex stabbilit jekk individwi immunokompetenti li rrispondew għal tilqima bil-Epatite A jinħtieġux  doża ta’ rinforz billi fl-assenza ta’ antikorpi evidenti jista jkun li l-protezzjoni tiġi assigurata bil-memorja immunoloġika. Gwidi għal dożi ta’ rinforz huma bbażati fuq ħsieb li l-antikorpi huma bżonjużi għal protezzjoni .

F’sitwazzjonijiet fejn doża ta’ rinforz  kemm tal-epatite A u l-epatite B huwa meħtieġ, Twinrix Adult jista jingħata. Jew inkella, suġġetti mibdija bi Twinrix Adult jistgħu jingħataw doża ta’ rinforz b’ waħda mill-vaċċini  individwali.

Metodu ta’ kif għandu jingħata 

Twinrix Adult jingħata b’ injezzjoni fil-muskolu, l-aħjar fil-muskolu deltoid .

F’każijiet rari, il-vaċċin għandu jingħata taħt il-ġilda f’pazjenti b’nuqqas ta’ pjastrini jew fejn id-demm ma jkunx jagħqad sew.  Madanakollu, b’dan il-mod, ir-rispons ta’ l-immunita’ jista ma jkunx tal-livell mixtieq. (ara sezzjoni 4.4).

4.3	Kontraindikazzjonijiet 

Sensittività eċċessiva għas-sustanzi attivi jew għal kwalunkwe wieħed mill-eċċipjenti elenkati fis-sezzjoni 6.1 jew neomycin.

Ipersensittivita’ wara tilqim li jkun ingħata qabel għal-epatite A u/jew epatite B.

L-użu tat-Twinrix Adult għandu jiġi pospost f’suġġetti li għandhom mard li jagħti deni akut u serju ħafna.

4.4	Twissijiet speċjali u prekawzjonijiet għall-użu 

[bookmark: OLE_LINK17][bookmark: OLE_LINK4]Sinkope (ħass ħażin) jista’ jseħħ wara, jew saħansitra qabel, kwalunkwe tilqima speċjalment fl-adoloxxenti bħala rispons psikoġeniku għall-injezzjoni b’labra. Dan jista’ jkun akkompanjat minn diversi sinjali newroloġiċi bħal disturbi transitorji fil-vista, parasteżija u movimenti toniċi-kloniċi tar-riġlejn u d-dirgħajn matul l-irkupru. Huwa importanti li jkun hemm proċedura biex jiġi evitat korriment minn ħass ħażin.

Jista jkun li fil-ħin tat-tilqima is-suġġett ikun fil-perjodu ta’ inkubazzjoni tal-marda epatite A jew
B. Mhuwiex magħruf jekk Twinrix Adult iwaqqafx l-epatite A u B f’dawn il-każijiet.

Il-vaċċin ma jwaqqafx infezzjonijiet li huma kawżati b’aġenti oħra bħall-epatite C u l-epatite E kif ukoll patoġeni magħrufa li jinfettaw il-fwied.

Twinrix Adult mhux irrakkomandat għal prevenzjoni ta’ wara l-esposizzjoni għall-virus (eż.tniggist b’labbra użata).

Il-vaċċin ma ġiex ippruvat fuq pazjenti b’immunita’ baxxa. F’pazjenti fuq l-emodijaliżi jew pazjenti b’ immunita’ baxxa, titres adekwati tal-antikorpi anti-HAV u anti-HBs jistgħu ma jintlaħqux wara l-ewwel kors primarju ta’ tilqim u dawn il-pazjenti jista jkollhom bżonn li jingħatalhom dożi addizzjonali oħra ta’ vaċċin. 

Ġie osservat li l-obeżità (definita bħala BMI ≥ 30 kg/m2) tnaqqas ir-rispons ta’ l-immunità għall-vaċċini ta’ l-epatite A. Hemm xi fatturi li jnaqqsu r-rispons ta’ l-immunita’ għall-vaċċini ta’ l-epatite B. Dawn jinkludu eta’ avvanzata, sess maskili, ħxuna, tipjip, rotta ta’ kif jingħata, u xi mard kroniku. Wieħed għandu jikkonsidra jagħmel xi eżamijiet seroloġiċi f’ dawk li għandhom riskju li ma jilħqux seroprotezzjoni wara kors sħiħ ta’ Twinrix Adult. Dożi żejda għandhom ikunu kkunsidrati għal dawk li ma jirrispondux jew ma jirrispondux biżżejjed għal xi kors ta’ tilqim.

Bħal vaċċini kollha li jingħataw b’injezzjoni, għandu jingħata trattament mediku addattat u għandu jkun
hemm sorveljanza dejjem lesta f’każ rari ta’ problemi anafilattiċi wara s-somministrazzjoni tal-vaċċin.

Peress li l-injezzjoni minn ġol-ġilda jew is-somministrazzjoni għal-ġol muskolu ġol- muskolu gluteali tista jikkawża rispons suboptimali għall- vaċċin, dawn il-metodi għandhom jiġu evitati. Madanakollu
Twinrix Adult tista tingħata taħt il-ġilda lil suġġetti bi pjastrini baxxi jew problemi fejn ma jagħqadx id-demm peress li jista jkun hemm xi telf ta’ demm  wara s-somministrazzjoni
intramuskolari f’dawn  is-suġġetti. (ara sezzjoni 4.2)

Twinrix Adult ma għandu qatt  jingħata fil-vina.

Bħal fil-vaċċini l-oħra mhux kull min jitlaqqam ser ikollu r-rispons protettiv ta’ l-immunita’.

Dan il-vaċċin fih inqas minn 1 mmol (23 mg) ta’ sodium f’kull doża, jiġifieri essenzjalment ‘ħieles mis-sodium’.

Traċċabilità 
Sabiex tittejjeb it-traċċabilità tal-prodotti mediċinali bijoloġiċi, l-isem u n-numru tal-lott tal-prodott
amministrat għandhom jiġu rrekordjati.

4.5	Interazzjoni ma’ prodotti mediċinali oħra u forom oħra ta’ interazzjoni 

Għad ma hemmx tagħrif dwar l-amministrazzjoni ta’ Twinrix Adult flimkien ma’ l-immunoglobulina speċifika tal-epatite A jew B. Madanakollu, meta l-vaċċin tal-epatite A jew B ingħataw ma immunoglobina speċifika ma rriżulta l-ebda bidla fis-serokonverżjoni għalkemm jista jirriżulta f’livelli aktar baxxi ta’ antikorpi.

Għalkemm l-amministrazzjoni  ta’ Twinrix Adult flimkien ma vaċċini oħra m’hijiex studjata,wieħed għandu jifhem li jekk jintużaw siringi differenti  u siti ta’ injezzjoni differenti ma għandux ikun hemm interazzjoni.

Wieħed jistenna li f’pazjenti li qegħdin jingħataw kura immunosoppressiva jew pazjenti b’immunita’ baxxa, jista ma jintlaħaqx r-rispons adekwat.

4.6	Fertilità, tqala u treddigħ 

Tqala 

L-effett ta’ Twinrix Adult fuq l-iżvilupp u s-sopravivenza ta’ l-embriju/fetu, waqt iż-żmien ta’ qabel u wara l-ħlas u wara t-twelid, ġie assessjat fil-firien. Dan l-istudju ma wriex effetti ħżiena diretti jew indiretti fuq il-fertilità, fuq it-tqala, fuq l-iżvilupp ta’ l-embriju/fetu, ħlas jew żvilupp wara t-twelid. 

L-effett ta’ Twinrix Adult fuq l-iżvilupp u s-sopravivenza ta’ l-embriju/fetu, waqt iż-żmien ta’ qabel u wara l-ħlas u wara t-twelid ma ġiex konsiderat b’mod prospettiv fi provi kliniċi. 

Tagħrif fuq l-eżitu ta’ numru limitat ta’ nisa tqal li ħadu l-vaċċin, ma juri l-ebda effett avvers ta’ Twinrix Adult fuq it-tqala jew fuq is-saħħa tal-fetu/tat-tarbija tat-twelid. Waqt li mhux mistenni li l-antiġen tas-superfiċje ta’ l-epatite B rekombinanti jkollu effetti avversi fuq it-tqala jew fuq il-fetu, hu rakkomandat li t-tilqim jiġi pospost għal wara l-ħlas, sakemm ma jkunx hemm bżonn urġenti li tipproteġi l-omm kontra infezzjoni ta' l-epatite B. 

Treddigħ 

Mhux magħruf jekk Twinrix Adult jgħaddix għal ġol-ħalib tas-sider. L-eskrezzjoni ta’ Twinrix Adult ġol-ħalib ma’ ġietx studjata fl-annimali. Id-deċiżjoni fuq jekk wieħed għandux ikompli/jwaqqaf it-treddigħ jew ikompli/jwaqqaf it-terapija bi Twinrix Adult għandha tiġi bbażata fuq il-benefiċju tat-treddigħ għat-tarbija u l-benefiċju tat-terapija bi Twinrix Adult għall-mara. 

4.7	Effetti fuq il-ħila biex issuq u tħaddem magni 

Twinrix Adult m’għandu l-ebda effett jew ftit li xejn effett fuq il-ħila biex issuq u tħaddem magni.

4.8	Effetti mhux mixtieqa 

Sommarju tal-profil tas-sigurtà

Il-profil ta’ sigurtà ppreżentat hawn taħt huwa bbażat fuq analiżi miġbura ta’ effetti wara kull doża f’aktar minn 6,000 suġġett li ħadu l-iskeda standard ta’ 0, 1, 6 xhur (n=5,683) jew l-iskeda aċċelerata ta’ 0, 7, 21 ġurnata (n=320). Ir-reazzjonijiet avversi rrappurtati b'mod komuni wara l-għoti ta’ Twinrix Adult mal- iskeda standard ta’ 0, 1, 6 xhur huma uġigħ u ħmura li jseħħu f’kull doża b’frekwenza ta’ 37.6% u 17.0% rispettivament.

Fiż-żewġ provi kliniċi fejn Twinrix Adult ingħata fi żmien 0, 7, 21 ġurnata, s-sintomi ġenerali u lokali dokumentati ġew irrapurtati bl-istess kategoriji ta’ frekwenza kif definit hawn taħt.  Wara r-raba doża li ngħatat fix-xahar 12, l-inċidenza ta’ reazzjonijiet fis-sistema u lokali kienet komparabbli ma dik ta’ wara t-tilqim li ngħata ta’ 0, 7, 21 ġurnata. 

F’studji komparattivi ntwera li l-frekwenza ta’ effetti avversi dokumentati wara tilqima bi Twinrix Adult ma kienitx differenti minn dik ta’ wara tilqima bil-vaċċini separati.
.
Lista tabulata ta’ reazzjonijiet avversi

Il-frekwenzi ġew rappurtati hekk
Komuni ħafna		 1/10
Komuni 		 1/100 sa < 1/10
Mhux komuni 	 1/1,000 sa < 1/100
Rari			 1/10,000 sa < 1/1,000
Rari  ħafna 		< 1/10,000

	Sistema tal-Klassi tal-Organi
	Frekwenza
	Reazzjonijiet avversi

	Provi kliniċi

	Infezzjonijiet u infestazzjonijiet
	Mhux komuni
	Infezzjoni fil-parti ta’ fuq tal-apparat respiratorju

	Disturbi tad-demm u tas-sistema limfatika
	Rari
	Limfadenopatija

	Disturbi fil-metaboliżmu u n-nutrizzjoni 
	Rari
	Nuqqas ta’ aptit

	Disturbi fis-sistema nervuża

	Komuni ħafna
	Uġigħ ta’ ras

	
	Mhux komuni
	Sturdament

	
	Rari
	Ipoestesija, parasteżija

	Disturbi vaskulari
	Rari
	Pressjoni baxxa

	Disturbi gastro-intestinali

	Komuni
	Sintomi gastro-intestinali, dijarea, dardir

	
	Mhux komuni
	Rimettar, uġigħ addominali*

	Distubi fil-ġilda u fit-tessuti ta’ taħt il-ġilda

	Rari
	Raxx, ħakk

	
	Rari ħafna
	Urtikarja

	Disturbi muskolu-skeletriċi u tat-tessuti konnettivi
	Mhux komuni
	Majalġja

	
	Rari
	Artralġja

	Disturbi ġenerali u kondizzjonijiet ta’ mnejn jingħata

	Komuni ħafna
	Uġigħ u ħmura fis-sit tal-injezzjoni, għeja

	
	Komuni
	Nefħa fis-sit tal-injezzjoni, reazzjonijiet fis-sit tal-injezzjoni (bħal ematoma, ħakk u tbenġil), tħossok ma tiflaħx

	
	Mhux komuni
	Deni ( 37.5°C)

	
	Rari
	Sintomi bħal tal-influwenza, tkexkix ta’ bard

	Sorveljanza ta’ wara t-tqegħid fis-suq

	Ir-reazzjonijiet avversi li ġejjin ġew irrapportati wara Twinrix jew b’vaċċini separati tal-epatite A jew B ta’ GlaxoSmithKline:


	Infezzjonijiet u infestazzjonijiet
	Meninġite

	Disturbi tad-demm u tas-sistema limfatika
	Tromboċitopenja, purpura tat-tromboċitopenja

	Disturbi fis-sistema immuni 
	Anafilassi, reazzjonijiet allergiċi li jinkludu dawk simili għal attakk anafilattiku u li jixbħu marda tas-serum

	Disturbi fis-sistema nervuża 
	Enkefalite, enkefalopatija, newrite, newropatija, paraliżi, aċċessjonijiet 

	Disturbi vaskulari 
	Vaskulite

	Disturbi fil-ġilda u fit-tessuti ta’ taħt il-ġilda 
	Edema anġjonewrotika, lichen planus, eritema multiforme

	Disturbi muskolu-skeletriċi u tat-tessuti konnettivi
	Artrite, dgħjufija fil-muskoli


	Disturbi ġenerali u kondizzjonijiet ta' mnejn jingħata
	Uġigħ immedjat fis-sit tal-injezzjoni

	Wara użu estensiv tal-vaċċini separati tal-epatite A u/jew B, l-effetti mhux mixtieqa li ġejjin, ġew rapporati wkoll b’assoċjazzjoni temporali mal-vaċċinazzjoni:

	Disturbi fis-sistema nervuża 
	Sklerożi multipla, majelite, palsija tal-wiċċ, polinewrite bħall-marda ta’ Guillain-Barre (b’paraliżi li titla ’l fuq), newrite ottika

	Disturbi ġenerali u kondizzjonijiet ta’ mnejn jingħata Sensazzjoni ta’ tingiż u ħruq 

	Investigazzjonijiet
	Testijiet tal-funzjoni tal-fwied anormali


* jirreferi għal effetti mhux mixtieqa li ġew osservati fi provi kliniċi li saru bil-preparazzjoni pedjatrika 

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva 

Każijiet ta’ doża eċċessiva ġew rrappurtati waqt sorveljanza ta’ wara t-tqegħid fis-suq. Effetti mhux mixtieqa li ġew rrappurtati wara doża eċċessiva kienu simili għal dawk irrappurtati wara t-tilqim normali. 


5.	TAGĦRIF FARMAKOLOĠIKU 

5.1 	Tagħrif farmakodinamiku 

Kategorija farmakoterapewtika: vaċċini tal-epatite, Kodiċi ATC: JO7BC20

Twinrix Adult huwa vaċċin kombinat ifformulat billi jinġemgħu preparazzjonijiet fuq skala kbira tal-virus tal-epatite A (HA) ippurifikat u inattivat u l-antiġenu ta’ barra tal-epatite B ippurifikat (HbsAg), separatament adsorbiti fuq aluminium hyroxide u aluminium phosphate.  Il-virus HA huwa ppropagat f’ċelluli umani tat-tip diploid MRC5.  HBsAg huwa prodott b’kultura f’taħlita selettiva, ta’ ċelluli tal-ħmira mfassla ġenetikament.

Twinrix Adult tagħti immunita’ kontra l-infezzjoni ta’ HAV u HBV billi tinduċi antikorpi speċifiċi kontra HAV u HBs.

Il-protezzjoni kontra l-epatite A u  B tiżviluppa f’perjodu ta’ bejn 2 u 4 ġimgħat. Fi studji kliniċi, l-antikorpi speċifiċi kontra l-epatite A ġew osservati f’ madwar  94% tal-Adulti xahar wara l-ewwel doża u 100% xahar wara t-tielet doża (i.e. fis-seba xahar).Antikorpi speċifiċi kontra l-epatite B ġew osservati f’ madwar 70% tal-Adulti wara l-ewwel doża u xi 99% wara t-tielet doża.

L-iskeda primarja ta’ 0,7 u 21 ġurnata kif ukoll ir-raba doża fit-tnax il-xahar hija għall-użu f’ċirkostanzi mhux tas-soltu fl-adulti.  Fi provi kliniċi fejn Twinrix Adult ingħatat fuq din l-iskeda, 82% u 85% tal-persuni mlaqqma kellhom livelli seroprotettivi  ta’ antikorpi kontra l-epatite B fi żmien  ġimgħa u ħames ġimgħat rispettivament mit-teħid tat-tielet doża (i.e. fl-ewwel u fit-tieni xahar wara l-ewwel doża). Ir-rata ta’ seroprotezzjoni kontra l-epatite B żdiedet għal 95.1% fi tlett xhur wara l-ewwel doża.

Rati ta’seroposittivita’ tal-antikorpi kontra l-epatite A kienu ta’100%, 99.5% u 100% fl-1,2,3 xahar mit-teħid ta’ l-ewwel doża.
Xahar wara it-teħid tar-raba doża, il-persuni mlaqqma kollha kellhom livelli  seroprotettivi tal-antikorpi kontra  HBs u kienu seroposittivi għall-antikorpi  anti-HAV.

F’studju kliniku li sar f’suġġetti ta’ fuq l-erbgħajn sena, r-rata ta’seroposittivita’ tal-antikorpi anti-HAV u r-rata ta’ seroprotezzjoni għal-epatite B ta’ Twinrix Adult, wara skeda ta’ 0,1,6 xhur ġew imqabbla ma’ r-rati ta’seroposittivita’ u ta’ seroprotezzjoni ta’ vaċċini indipendenti kontra l-epatite A u l-epatite B meta dawn ingħataw f’gruppi opposti. 
Ir-rata ta’ seroprotezzjoni għal-epatite B wara li ngħatat Twinrix Adult kienet ta’ 92% u 56% fix-xhur 7 u 48 rispettivament, kontra rata ta’ 80% u 43% għal vaċċin indipendenti għal-epatite B ta’ 20µg ta’ GlaxoSmithKline Biologicals, u 71% u 31% wara vaċċin indipendenti ieħor awtoriżżat għal-epatite B ta’ 10µg. Il-konċentrazzjoni tal-antikorpi anti-HB tnaqqset mat-tkabbir fl-eta' u fl-indiċi tal-massa tal-ġisem; kienet ukoll aktar baxxa f’suġġetti ta’ sess maskili minn f’dawk femminili. 
Ir-rata ta’seroposittivita’ tal-antikorpi anti-HAV wara Twinrix Adult kienet ta’ 97% kemm fix-xahar 7 kif ukoll fix-xahar 48 kontra 99% u 93% wara l-vaċċin indipendenti kontra l-epatite A ta' GlaxoSmithKline Biologicals u 99% u 97% wara vaċċin indipendenti ieħor awtoriżżat għal-epatite A. 

Is-suġġetti rċievew doża oħra ta’ l-istess vaċċin(i) 48 xahar wara l-ewwel doża tal-kors primarju ta’ tilqim. Xahar wara din id-doża, 95% tas-suġġetti li tlaqqmu b’Twinrix Adult laħqu livelli seroprotettivi tal-antikorpi anti-HBV (≥ 10 mIU/ml).

F’ żewġ studji kliniċi meħudha fit-tul fl-adulti ta’17-il sena sa 43 sena, 18 u 25 individwu rispettivament kellhom testijiet evalwabbli 20 sena wara l-ewwel tilqima bi Twinrix Adult; ir-rati ta’ seroposittività anti-HAV kienu 100% u 96% rispettivament u r-rati ta’ seroprotezzjoni anti-HBs kienu ta’ 94% u 92%, rispettivament.

5.2	Tagħrif farmakokinetiku 

Evalwazzjoni ta’ karatteristiċi farmakokinetiċi mhix meħtieġa għall-vaċċini.

5.3	Tagħrif ta’ qabel l-użu kliniku dwar is-sigurtà 

Tagħrif mhux kliniku ibbażat fuq studji konvenzjonali ma juri l-ebda  periklu speċjali għall-bnedmin.


6.	TAGĦRIF FARMAĊEWTIKU 

6.1	Lista ta’ eċċipjenti 

Sodium Chloride
Ilma għall-injezzjonijiet

Għal sustanzi awżiljari, ara sezzjoni 2.

6.2	Inkompatibbilitajiet 

Fin-nuqqas ta’ studji ta’ kompatibbiltà, dan il-prodott mediċinali m’għandux jitħallat ma’ prodotti mediċinali oħrajn. 

6.3	Żmien kemm idum tajjeb il-prodott mediċinali 

3 snin

6.4	Prekawzjonijiet speċjali għall-ħażna 

Aħżen fil-friġġ (2C – 8C).

Tagħmlux fil-friża.

Aħżen fil-pakkett oriġinali, sabiex tilqa’ mid-dawl.
 
6.5	In-natura tal-kontenitur u dak li hemm ġo fih 

1 ml ta’ suspensjoni f’siringa mimlija għal-lest (ħġieġ ta’ tip I) b’tapp tal-planġer (lastku tal-butyl) u b’għatu fit-tarf tal-lastku.

L-għatu tat-tarf u t-tapp tal-lastku tal-planġer tas-siringa mimlija għal-lest huma magħmula minn lastku sintetiku.

Daqs tal-pakketti ta’ 1, 10 u 25 bi jew mingħajr labar.

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali li għandhom jittieħdu meta jintrema u għal immaniġġar iehor 

Meta jinħażen, jista’ jiġi osservat depożitu abjad fin b’saff likwidu ċar bla kulur fuq. 

Il-vaċċin għandu jerġa’ jsir f’suspensjoni mill-ġdid qabel l-użu. Meta jerġa’ jsir f’suspensjoni mill-ġdid, il-vaċċin ikollu dehra bajda mċajpra uniformi.

Suspensjoni mill-ġdid tal-vaċċin sabiex tinkiseb suspensjoni bajda mċajpra uniformi

Il-vaċċin jista’ jerġa’ jsir f’suspensjoni mill-ġdid meta wieħed isegwi l-passi ta’ hawn taħt.
1.	Żomm is-siringa ’l fuq f’id magħluqa.
2.	Ħawwad is-siringa billi taqlibha rasha ’l isfel u lura.
3.	Irrepeti din l-azzjoni bis-saħħa għal mill-anqas 15-il sekonda.
4.	Erġa’ spezzjona l-vaċċin:
a.	Jekk il-vaċċin jidher bħala suspensjoni bajda mċajpra uniformi, huwa lest għall-użu – id-dehra m’għandhiex tkun ċara.
b.	Jekk il-vaċċin ikun għadu ma jidhirx bħala suspensjoni bajda mċajpra uniformi – aqilbu rasu l-isfel u lura għal mill-anqas 15-il sekonda oħra – imbagħad erġa’ spezzjona.

Il-vaċċin għandu jiġi spezzjonat viżwalment għal xi frak barrani u/jew għal dehra fiżika mhux normali qabel jingħata. F’każ li tiġi osservata xi waħda minn dawn it-tnejn, tagħtix il-vaċċin.

Istruzzjonijiet għas-siringa mimlija għal-lest

Żomm is-siringa miċ-ċilindru, mhux mill-planġer.
Ħoll l-għatu tas-siringa billi ddawru lejn ix-xellug.

Biex twaħħal il-labra, qabbad il-fulkru mal-Adapter Luer Lock u dawwar sa kwart ta’ dawra lejn il-lemin sakemm tħossu jingħalaq.
Tiġbidx il-planġer tas-siringa ’l barra miċ-ċilindru. Jekk jiġri hekk, tagħtix il-vaċċin. 



Rimi
Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ 

GlaxoSmith Kline Biologicals s.a
Rue de l’Institut 89
B-1330 Rixensart, Il-Belġju


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/96/020/001
EU/1/96/020/002
EU/1/96/020/003
EU/1/96/020/007
EU/1/96/020/008
EU/1/96/020/009


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI 

Data tal-ewwel awtorizzazzjoni: 20 ta’ Settembru 1996
Data tal-aħħar tiġdid: 28 ta’ Awwissu 2006


10.	DATA TA’ REVIŻJONI TAT-TEST 


Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu/


























ANNESS II 

A.	MANIFATTUR TAS-SUSTANZA(I) BIJOLOĠIKA(ĊI) ATTIVA(I) U MANIFATTUR RESPONSABBLI GĦALL-HRUĠ TAL-LOTT

B. 	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI


A.	 MANIFATTUR TAS-SUSTANZI BIJOLOĠIKĊI ATTIVI U MANIFATTUR RESPONSABBLI GĦALL-HRUĠ TAL-LOTT

Isem u indirizz tal-manifattur tas-sustanzi bijoloġiċi attivi  

GlaxoSmithKline Biologicals s.a.
Parc de la Noire Epine 
Avenue Fleming 20 
1300 Wavre
Il-Belġju

Isem u indirizz tal-manifattur responsabbli għall-ħruġ tal-lott.

GlaxoSmithKline Biologicals s.a.
Rue de l’Institut 89,
1330 Rixensart
Il-Belġju


B. 	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata bir-riċetta tat-tabib.

· Ħruġ tal-lott uffiċjali

Skont l-Artikolu 114 tad-Direttiva 2001/83/KE, il-ħruġ tal-lott uffiċjali għandu jsir minn laboratorju tal-istat jew laboratorju ieħor li jiġi magħżul għal dak il-għan.


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.
 

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

· Pjan tal-ġestjoni tar-riskju (RMP)

Mhux applikabbli.

























ANNESS III 

TIKKETTAR U FULJETT TA’ TAGĦRIF 























A. TIKKETTAR 


TAGĦRIF LI GĦANDU JIDHER FUQ IL-PAKKETT TA’ BARRA
SIRINGA MIMLIJA GĦAL-LEST MINGĦAJR LABRA
10 SIRINGI MIMLIJIN GĦAL-LEST MINGĦAJR LABRA
25 SIRINGA MIMLIJIN GĦAL-LEST MINGĦAJR LABRA
SIRINGA MIMLIJA GĦAL-LEST B’lABRA 1
10 SIRINGI MIMLIJIN GĦAL-LEST B’10 LABAR
25 SIRINGA MIMLIJIN GĦAL-LEST B’25 LABRA


1.	ISEM TAL-PRODOTT MEDIĊINALI

Twinrix Adult – Suspensjoni għall-injezzjoni f’siringa mimlija għal-lest
Vaċċin (adsorbit) tal-epatite A (inattivat) u epatite B (rDNA) (HAB).


2.	DIKJARAZZJONI TAS-SUSTANZA(I) ATTIVA(I)

Doża 1 (1 millilitru):
Virus tal-epatite A (inattivat)1,2	720 ELISA Unit
Antiġen tas-superfiċje ta’ l-epatite B3,4	20 mikrogrammi

1Manifatturat fuq ċelluli umani tat-tip diploid (MRC-5)
2Adsorbit fuq aluminium hydroxide, idratat	0.05 milligrammi A13+
3Manifatturat fuq ċelluli tal-ħmira (Saccharomyces cerevisiae) b’teknoloġija rikombinanti tad-DNA
4Adsorbit fuq aluminium phosphate	0.4 milligrammi A13+


3.	LISTA TA’ EĊĊIPJENTI

Sodium Chloride
Ilma għall-injezzjonijiet


4.	GĦAMLA FARMAĊEWTIKA U KONTENUT

Suspensjoni għall-injezzjoni f’siringa mimlija għal-lest

Siringa 1 mimlija għal-lest
Doża 1 (1 ml)

10 siringi mimlijin għal-lest
10 x doża 1 (1 ml)

25 siringi mimlijin għal-lest
25 x doża 1 (1 ml)

Siringa 1 mimlija għal-lest + labra 1
Doża 1(1 ml)

10 siringi mimlijin għal-lest + 10 labar
10 x doża 1 (1 ml)

25 siringi mimlijin għal-lest + 25 labra
25 x doża 1 (1 ml)


5.	MOD TA’ KIF U MNEJN JINGĦATA 

Aqra l-fuljett ta’ tagħrif qabel l-użu
Użu għal ġol-muskoli
Ħawwad qabel tuża


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS:  XX/SSSS


9.	KONDIZZJONIJIET SPEĊJALI TA’ KIF JINĦAŻEN

Aħżen fi friġġ
Tagħmlux fil-friża
Aħżen fil-pakkett oriġinali sabiex tilqa’ mid-dawl.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI,  JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

GlaxoSmithKline Biologicals s.a
Rue de l’Institut 89
B-1330 Rixrnsart, Il-Belġju


12.	NUMRU(I) TAL- AWTORIZZAZZJONI GĦAT-TQEGĦID FIS-SUQ

EU/1/96/020/001 - pakkett ta’ 1 mingħajr labra
EU/1/96/020/002 - pakkett ta’ 10 mingħajr labra
EU/1/96/020/003 - pakkett ta’ 25 mingħajr labra
EU/1/96/020/007 - pakkett ta’ 1 b’labra 1
EU/1/96/020/008 - pakkett ta’ 10 b’10 labar
EU/1/96/020/009 - pakkett ta’ 25 b’25 labra


13.	NUMRU TAL-LOTT 

Lott:


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni  biex ma jkunx inkluż il-Braille hija aċċettata. 


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM 

PC
SN
NN


TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN


1.	ISEM TAL-PRODOTT MEDIĊINALI U  MNEJN  GĦANDU JINGĦATA

Twinrix Adult, suspensjoni għall-injezzjoni
Vaċċin tal-HAB
I.M.


2.	METODU TA’ KIF GĦANDU JINGĦATA


3.	DATA TA’ SKADENZA

JIS:


4.	NUMRU TAL-LOTT

Lott:


5.	IL-KONTENUT SKONt IL-PIŻ, il-VOLUM, JEW PARTI INDIVIDWALI

Doża 1 (1 millilitru)


6.	OĦRAJN

























B. FULJETT TA’ TAGĦRIF 



Fuljett ta’ taghrif: informazzjoni għall-utent

Twinrix Adult, Suspensjoni għall-injezzjoni f’siringa mimlija għal-lest
Vaċċin (adsorbit) tal-epatite A (inattivat) u epatite B (rDNA) (HAB)

Aqra sew dan il-fuljett kollu qabel tibda tingħata dan il-vaċċin peress li fih informazzjoni importanti għalik.
-	Żomm dan il-fuljett. Jista jkun hemm bżonn terġa’ taqrah.
-	Jekk ikollok aktar mistoqsijiet staqsi lit-tabib jew lill-ispiżjar tiegħek.
-	Dan il-vaċċin ġie mogħti lilek biss. M’għandekx tgħaddih lil persuni oħra.
-      	Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett
1. X’inhu Twinrix Adult u għalxiex jintuża
2. X’għandek tkun taf qabel ma tieħu Twinrix Adult
3. Kif għandek tieħu Twinrix Adult
4. Effetti sekondarji possibbli
5. Kif taħżen Twinrix Adult 
6. Kontenut tal-pakkett u informazzjoni oħra


1.	X’inhu Twinrix Adult u għalxiex jintuża 

Twinrix Adult huwa vaċċin li jintuża fl-Adulti w adoloxxenti minn 16 il-sena l-fuq sabiex jipproteġi minn żewġ mardiet: epatite A u epatite B.  Il-vaċċin jaħdem billi jgiegħel lill-ġisem jipproduċi protezzjoni (l-antikorpi) kontra dawn il-mard. 

· Epatite A: L-epatite A hija marda infettiva li jista jkollha effetti fuq il-fwied.  Din il-marda hija kawżata mill- virus tal- epatite A. Dan il-virus  jista jittieħed minn persuna għall-oħra fl-ikel u x-xorb, jew bl-għawm f’ilma ikkontaminat mid-dranaġġ.  Is-sintomi tal-epatite A jibdew 3 jew sitt ġimgħat wara li tkun ġejt f’kuntatt mall-virus. Dawn jikkonsistu f’nawżea (ma tkunx f’sikktek), deni kif ukoll uġigħ ‘l hawn u ‘l hemm.  Wara xi jiem l-abjad ta’ l-għajnejn u l-ġilda għandhom mnejn jisfaru (suffejra). Is-sintomi u s-severita’ jistgħu jvarjaw. Tfal żgħar jistgħu ma jkollhomx suffejra.  Il-biċċa l- kbira tan-nies jirkupraw kompletament, għalkemm l-marda taf tkun qawwija biżżejjed li żżomm lin-nies ma jifilħux għal madwar xahar.

· Epatite B L-epatite B hija kawżata mill-virus tal-epatite B. Tikkawża lill-fwied jintefaħ (infjammat). Il-virus jinstab fil-fluwidi tal-ġisem bħal demm, semen, tisfija tal- vaġina, jew saliva (bżiq) ta’ nies infettati.

Il-vaċċinazzjoni hija l-aħjar mezz sabiex tipproteġi kontra dawn il-mard.  L-ebda komponent tal-vaċċin ma hu infettiv.


2.	X'għandek tkun taf qabel ma tieħu Twinrix Adult 

Tiħux Twinrix Adult jekk:
· inti allerġiku għal:
· is-sustanza attivi jew għal xi sustanza oħra ta’ din il-mediċina (elenkati fis-sezzjoni 6).
· neomycin.
Is-sinjali ta’ xi allerġija jistgħu jinkludu, raxx tal-ġilda bil-ħakk, qtugħ ta’ nifs, u nefħa fil-wiċċ u fl-ilsien.
· int kellek xi reazzjonijiet allerġiċi għal xi vaċċin kontra l-marda tal-epatite A u l-epatite B.
· int għandek xi infezzjoni serja b’deni għoli (l-fuq minn 380C). Xi infezzjoni ħafifa bħal xi riħ m’għandiex tkun problema iżda qabel ikkonsulta mat-tabib.

Twissijiet u prekawzjonijiet
Kellem lit-tabib jew l-ispiżjar jew tiegħek qabel tieħu Twinrix Adult jekk:
· int qatt kellek xi problemi relatati mas-saħħa wara xi tilqima.
· għandek immunita’ baxxa minħabba xi mard jew xi kura medika.
· għandek problemi biex jagħqad id-demm jew titbenġel malajr.

Ħass ħażin jista’ jseħħ (l-aktar fl-adoloxxenti) wara, jew saħansitra qabel, kwalunkwe injezzjoni b’labra. Għalhekk għid lit-tabib jew lin-ners jekk ħassek ħażin b’injezzjoni preċedenti.

Rispons dgħajjef għall-vaċċin li jista ma jwassalx għal protezzjoni kontra l-epatite A, ġie osservat f’persuni li għandhom piż żejjed. Rispons dgħajjef għall-vaċċin li jista’ ma jwassalx għal protezzjoni kontra l-epatite B, ġie osservat ukoll fl-anzjani, fl-irġiel iktar milli fin-nisa, f’min ipejjep, f’min għandu piż żejjed, u f’nies b’mard kroniku jew dawk fuq xi tipi ta’ trattamenti mediċi. It-tabib tiegħek għandu mnejn jagħmillek xi eżami tad-demm wara li tlesti l-kors tat-tilqim biex jara jekk kellekx rispons adekwat. Jekk le, t-tabib jagħtik parir dwar il-bżonn għal dożi oħra.

Mediċini oħra u Twinrix Adult
Għid lit-tabib jew lill-ispiżjar tiegħek jekk qiegħed tieħu, ħadt dan l-aħħar jew tista’ tieħu xi mediċina oħra.

Tqala u treddigħ
Jekk inti tqila jew qed tredda’, taħseb li tista tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.
M’hux magħruf jekk Twinrix Adult jgħaddix għal ġol-ħalib, iżda mhux mistenni li l-vaċċin jikkawża problemi fi trabi li qed jitreddgħu.

Twinrix Adult fih neomycin u sodium
Jekk jogħġbok għid lit-tabib tiegħek jekk qatt kellek xi reazzjoni allerġika għal neomycin (antibijotiku)
Dan il-vaċċin fih inqas minn 1 mmol (23 mg) ta’ sodium f’kull doża, jiġifieri essenzjalment ‘ħieles mis-sodium’.


3.	Kif għandek tieħu Twinrix Adult 

Inti għandek tirċievi tliet injezzjonijiet fi żmien  sitt xhur.  Kull injezzjoni tiġi mogħtija waqt żjara separata. L-ewwel doża tiġi mogħtija fid-data magħżulha.  Iż-żewġ dożi li jkun għad baqa jingħataw xahar, u sitt xhur wara l-ewwel doża.

· L-ewwel doża: fid-data magħżula
· T-tieni doża	: xahar wara
· T-tielet doża	: 6 xhur wara l-ewwel doża.

Twinrix Adult tista wkoll tingħatha bħala total ta tlett dożi fi żmien xahar wieħed.  Din l-iskeda tista tingħata biss lill-adulti li għandhom bżonn ta’ protezzjoni mingħajr dewmin (eż persuni li se  jivjaġġaw barra l-pajjiż). L-ewwel doża tingħatha fid-data magħżulha. Iż-żewġ dożi l-oħra jingħataw fi żmien 7 ijiem u fi żmien 21 ġurnata wara l-ewwel doża.  Ir-raba doża hija rakkommandata fi żmien sena.

· L-ewwel doża:	f’data magħżula
· T-tieni doża		7 ijiem wara
· T-tielet doża		21 ġurnata wara l-ewwel doża
· R-raba doża		12 il-xahar wara l-ewwel doża

It-tabib jinfurmak dwar xi dożi oħra jekk ikun hemm bżonn, u għal aktar dożi ta’ rinforz fil-futur.

Rispons dgħajjef għall-vaċċin li jista ma jwassalx għal-protezzjoni kontra l-epatite B, huwa aktar komuni fl-anzjani, fl-irġiel iktar milli fin-nisa, f’min ipejjep, f’min għandu piż żejjed, u f’nies b’mard kroniku jew f’dawk fuq xi tipi ta’trattamenti mediċi. It-tabib tiegħek għandu mnejn jagħmillek xi eżami tad-demm wara li tlesti l-kors tat-tilqim biex jara jekk kellekx rispons adekwat. Jekk le t-tabib jagħtik parir dwar il-bżonn għal dożi oħra.

F’dawn il-każijiet it-tabib jista jara meta u liema skema hija l-aħjar għall-vaċċinazzjoni tiegħek.

Kun żgur li tispiċċa il-programm kollu tat-tlett vaċċinazzjoniet.  Jekk le, int tista ma tkunx protett kontra dan il-mard.

It-tabib jagħtik Twinrix Adult bħala injezzjoni fil-muskolu tan-naħa ta’ fuq ta’ driegħek.

Il-vaċċin m’għandux jingħata fil-ġilda (fil-fond) jew fil-muskolu tal-warrani għax il-protezzjoni tista tkun anqas.

Il-vaċċin ma għandu qatt jingħata fil-vina.

Jekk għandek aktar mistoqsijiet dwar l-użu ta’ dan il-vaċċin, staqsi lit-tabib jew lill-ispiżjar tiegħek.


4.	Effetti sekondarji possibbli 

Bħal kull mediċina oħra, dan il-vaċċin jista’ jikkawża effetti sekondarji, għalkemm ma jidhrux f’kulħadd.

Effetti sekondarji li jistgħu jinħassu huma dawn li ġejjin:

Komuni ħafna (Dawn jistgħu jseħħu f’1 minn kull 10 dożi jew aktar tal-vaċċin): uġigħ ta’ ras, uġigħ u ħmura fis-sit ta’ l-injezzjoni, għeja.

Komuni (Dawn jistgħu jseħħu f’sa 1 minn kull 10 dożi tal-vaċċin): dijarrea, dardir, nefħa, tbenġil jew ħakk fis-sit ta’ l-injezzjoni, tħossok ma tiflaħx f'mod ġenerali.

Mhux komuni (Dawn jistgħu jseħħu f’sa 1 minn kull 100 doża tal-vaċċin): sturdament, rimettar, uġigħ fl-istonku, uġigħ fil-muskoli, infezzjoni fil-parti ta’ fuq ta’ l-apparat respiratorju, deni ta’ 37.5°Ċ jew ogħla.

Rari (Dawn jistgħu jseħħu f’sa 1 minn kull 1,000 doża tal-vaċċin):glandoli fl-għonq, fl-abt jew fl-irqiq ta’ bejn il-koxxa u ż-żaqq minfuħa (limfadenopatija), nuqqas ta’ sensittività fil-ġilda għas-sħana jew għal-mess (ipoestesija), tnemnim (paraestesija), raxx, ħakk, uġigħ fil-ġogi, nuqqas ta’ aptit, pressjoni baxxa, sintomi bħal tal-influwenza bħal deni ogħli, mard tal-gerżuma, mnieħer inixxi, sogħla u tkexkix ta’ bard

Rari ħafna (Dawn jistgħu jseħħu f’sa 1 minn kull 10,000 dożi tal-vaċċin):
Effetti mhux mixtieqa li seħħu rarament ħafna waqt studji kliniċi jew wara l-użu ġenerali tal-vaċċin jew wara l-użu ta’ vaċċini separati tal-epatite A u B jinkludu: tnaqqis fil-plejtlits tad-demm, li jżid ir-riskju ta’ fsada jew tbenġil (tromboċitopenja), ponot vjola jew ħomor kannella li jidhru mill-ġilda (purpura tat-tromboċitopenja), nefħa jew infezzjoni fil-moħħ (enkefalite), mard deġenerattiv tal-moħħ (enkefalopatija), infjammazzjoni tan-nervituri (newrite), nuqqas ta’ sensazzjoni jew dgħjufijafid-dirgħajn u s-saqajn (newropatija), paraliżi, aċċessjonijiet, nefħa tal-wiċċ, ħalq jew tal-gerżuma (edema anġjonewrotika), ħotob vjola jew ħomor għal vjola fuq il-ġilda (lichen planus), raxx serja tal-ġilda (eritemamultiforme), nefħa tal-ġogi, dgħjufija tal-muskoli, infezzjoni madwar il-moħħ li tista’ tikkawża uġigħ ta’ ras kbir b’ebusija ta’ l-għonq u sensittività għad-dawl (meninġite), infjammazzjoni ta’ xi vini u arterji (vaskulite), riżultati tat-testijiet tal-laboratorju tal-fwied abnormali, sklerożi multipla, nefħa fin-nerv li jgħaddi minn ġos-sinsla tad-dahar (majelite), tebqet il-għajn nieżla l-isfel u muskoli rotob fuq naħa waħda tal-wiċċ (palsy tal-wiċċ), infjammazzjoni temporanja tan-nervituri li tikkawża uġigħ, dgħjufija u paraliżi fid-dirgħajn u s-saqajn u ħafna drabi li tkompli sejra fis-sider u fil-wiċċ (marda ta’ Guillain-Barré), marda tan-nervituri tal-għajnejn (newrite ottika), uġigħ, tingiż u sensazzjoni ta’ ħruq immedjat fis-sit tal-injezzjoni.
Reazzjonijiet allerġiċi serji (anafilassi, reazzjonijiet anafilaktojdi u li jixbhu s-serum sickness) jistgħu wkoll iseħħu b’mod rari ħafna (b’sa 1 minn kull 10,000 doża tal-vaċċin).
Sinjali ta’ reazzjonijiet allerġiċi serji jistgħu ikunu raxx bil-ħakk u bl-infafet, nefħa fl-għajnejn u fil-wiċċ, tbatija biex tieħu n-nifs jew biex tibla’, il-pressjoni taqa’ f’daqqa u tintilef minn sensik. Reazzjonijiet bħal dawn jistghu jseħħu qabel ma titlaq mill-klinika tat-tabib. Madankollu, jekk ikollok kwalunkwe minn dawn is-sintomi għandek tikkuntattja tabib b’mod urġenti. 

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V*. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Twinrix Adult 

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna. Id-data ta’ meta tiskadi tirreferi għall-aħħar ġurnata ta’ dak ix-xahar.

Aħżen fi friġġ (2C – 8C). 
Żomm fil- kontenitur oriġinali sabiex tilqa mid-dawl. 
Tagħmlux fil-friża.  Il-vaċċin ma jibqax tajjeb fil-friża.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent. 


6.	Kontenut tal-pakkett u informazzjoni oħra 

X’fih Twinrix Adult

· Is-sustanzi attivi huma:
	Virus tal-epatite A (inattivat)1,2	720 ELISA Unit
	Antiġen tas-superfiċje ta’ l-epatite B3,4	  20 mikrogrammi

	1Manifatturat fuq ċelluli umani tat-tip diploid (MRC-5)
	2Adsorbit fuq aluminium hydroxide, idratat	0.05 milligrammi A13+
	3Manifatturat fuq ċelluli tal-ħmira (Saccharomyces cerevisiae) b’teknoloġija rikombinanti tad-DNA
	4Adsorbit fuq aluminium phosphate	0.4 milligrammi A13+

· Is-sustanzi l-oħra fi Twinrix Adult huma: sodium chloride, ilma għall-injezzjonijiet

Kif jidher Twinrix Adult u l-kontenut tal-pakkett:

Suspensjoni għall-injezzjoni f’siringa mimlija għal-lest.

Twinrix Adult huwa likwidu abjad qisu ħalib. 

Twinrix Adult huwa disponibbli f’siringa b’doża waħda mimlija bil-lest bi jew mingħajr labar separati, daqsijiet ta’ pakketti ta’ 1, 10 jew 25.

Jista jkun li mhux il-pakketti tad-daqsijiet kollha jkunu għall-skop kummerċjali.

Detentur tal-Awtorizzazzjoni għat-Tqegħid fis-suq u l-Manifattur

GlaxoSmithKline Biologicals s.a.
Rue de l`Institut 89
B-1330 Rixensart
Il-Belġju

Għal kull tagħrif dwar dan il-prodott mediċinali, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq.

	België/Belgique/Belgien
GlaxoSmithKline Pharmaceuticals s.a./n.v.SA/NV
Tél/Tel: + 32 (0)10 85 52 00

	Lietuva
GlaxoSmithKline Biologicals SA
Tel.: +370 80000334

	България
GlaxoSmithKline Biologicals SA
Тел.: +359 80018205
	Luxembourg/Luxemburg
GlaxoSmithKline Pharmaceuticals s.a./n.v.SA/NV
Belgique/Belgien
Tél/Tel: + 32 (0)10 85 52 00


	Česká republika
GlaxoSmithKline s.r.o.
Tel: + 420 2 22 00 1 1 11
cz.info@gsk.com

	Magyarország
GlaxoSmithKline Biologicals SA
Tel.: +36 80088309


	Danmark
GlaxoSmithKline Pharma A/S
Tlf.: + 45 36 35 91 00
dk-info@gsk.com

	Malta
GlaxoSmithKline Biologicals SA 
Tel: +356 80065004


	Deutschland
GlaxoSmithKline GmbH & Co. KG
Tel: + 49 (0)89 36044 8701
produkt.info@gsk.com

	Nederland
GlaxoSmithKline BV
Tel: + 31 (0)33 2081100


	Eesti
GlaxoSmithKline Biologicals SA
Tel: +372 8002640
	Norge
GlaxoSmithKline AS
Tlf: + 47 22 70 20 00


	Ελλάδα
GlaxoSmithKline Μονοπρόσωπη A.E.B.E.
Tηλ: + 30 210 68 82 100

	Österreich
GlaxoSmithKline Pharma GmbH
Tel: + 43 (0)1 970750
at.info@gsk.com 


	España
GlaxoSmithKline, S.A.
Tel: + 34 900 202 700
es-ci@gsk.com 

	Polska
GSK Services Sp. z o.o.
Tel.: + 48 (22) 576 9000


	France
Laboratoire GlaxoSmithKline
Tél: + 33 (0) 1 39 17 84 44
diam@gsk.com


Hrvatska
GlaxoSmithKline Biologicals SA
Tel.: +385 800787089

	Portugal
Smith Kline & French Portuguesa - Produtos Farmacêuticos, Lda.
Tel: + 351 21 412 95 00
FI.PT@gsk.com

România
GlaxoSmithKline Biologicals SA
Tel: +40 800672524


	Ireland
GlaxoSmithKline (Ireland) Ltd
Tel: + 353 (0)1 495 5000

	Slovenija
GlaxoSmithKline Biologicals SA
Tel: +386 80688869


	Ísland
Vistor ehf. 
Sími: +354 535 7000 

	Slovenská republika
GlaxoSmithKline Biologicals SA
Tel.: +421 800500589

	Italia
GlaxoSmithKline S.p.A.
Tel: + 39 (0)45 7741 111

	Suomi/Finland
GlaxoSmithKline Oy
Puh/Tel: + 358 10 30 30 30


	Κύπρος
GlaxoSmithKline Biologicals SA
Τηλ: +357 80070017

	Sverige
GlaxoSmithKline AB
Tel: + 46 (0)8 638 93 00
info.produkt@gsk.com


	Latvija
GlaxoSmithKline Biologicals SA
Tel: +371 80205045
	United Kingdom (Northern Ireland)
GlaxoSmithKline Biologicals SA
Tel: +44(0)800 221441
customercontactuk@gsk.com




Dan il-fuljett kien rivedut l-aħħar fi 

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu.

---------------------------------------------------------------------------------------------------------------------------------

It-tagħrif li jmiss qed jingħata biss għall-professjonisti fil-qasam mediku:

Meta jinħażen, jista’ jiġi osservat depożitu abjad fin b’saff likwidu ċar bla kulur fuq. 

Il-vaċċin għandu jerġa’ jsir f’suspensjoni mill-ġdid qabel l-użu. Meta jerġa’ jsir f’suspensjoni mill-ġdid, il-vaċċin ikollu dehra bajda mċajpra uniformi.

Suspensjoni mill-ġdid tal-vaċċin sabiex tinkiseb suspensjoni bajda mċajpra uniformi

Il-vaċċin jista’ jerġa’ jsir f’suspensjoni mill-ġdid meta wieħed isegwi l-passi ta’ hawn taħt.
1.	Żomm is-siringa ’l fuq f’id magħluqa.
2.	Ħawwad is-siringa billi taqlibha rasha ’l isfel u lura.
3.	Irrepeti din l-azzjoni bis-saħħa għal mill-anqas 15-il sekonda.
4.	Erġa’ spezzjona l-vaċċin:
a.	Jekk il-vaċċin jidher bħala suspensjoni bajda mċajpra uniformi, huwa lest għall-użu – id-dehra m’għandhiex tkun ċara.
b.	Jekk il-vaċċin ikun għadu ma jidhirx bħala suspensjoni bajda mċajpra uniformi – aqilbu rasu l-isfel u lura għal mill-anqas 15-il sekonda oħra – imbagħad erġa’ spezzjona.

Il-vaċċin għandu jiġi spezzjonat viżwalment għal xi frak barrani u/jew għal dehra fiżika mhux normali qabel jingħata. F’każ li tiġi osservata xi waħda minn dawn it-tnejn, tagħtix il-vaċċin.

Istruzzjonijiet għas-siringa mimlija għal-lest wara s-supensjoni mill-ġdid

Żomm is-siringa miċ-ċilindru, mhux mill-planġer.
Ħoll l-għatu tas-siringa billi ddawru lejn ix-xellug.

Biex twaħħal il-labra, qabbad il-fulkru mal-Adapter Luer Lock u dawwar sa kwart ta’ dawra lejn il-lemin sakemm tħossu jingħalaq.
Tiġbidx il-planġer tas-siringa ’l barra miċ-ċilindru. Jekk jiġri hekk, tagħtix il-vaċċin. 



Rimi
Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.

